**Nagyszombati Keresztelő Szent János Székesegyház története**

A templom a három nemzetiségű [Nagyszombat](https://hu.wikipedia.org/wiki/Nagyszombat_(telep%C3%BCl%C3%A9s)) városában épült fel a legnagyobb vallási harcok idejében. Előbb az [1605](https://hu.wikipedia.org/wiki/1605)-ös [Bocskai](https://hu.wikipedia.org/wiki/Bocskai_Istv%C3%A1n)-felkelés alkalmával, majd [1619](https://hu.wikipedia.org/wiki/1619) és [1622](https://hu.wikipedia.org/wiki/1622) között Bethelen Gábor alatt és után is vallási háborgások voltak a városban a különböző felekezetek között. A fejedelmek adtak a protestánsok számára templomot, azonban az érsekek visszatértével rendszerint elvették tőlük azokat.



A székesegyház csaknem teljesen tiszta korai [barokk](https://hu.wikipedia.org/wiki/Barokk) stílusú. Az egykori egyetemi épületek része volt. A templomot a jezsuiták és [Pázmány Péter](https://hu.wikipedia.org/wiki/P%C3%A1zm%C3%A1ny_P%C3%A9ter) kérésére [Esterházy Miklós](https://hu.wikipedia.org/wiki/Esterh%C3%A1zy_Mikl%C3%B3s_(n%C3%A1dor)) [nádor](https://hu.wikipedia.org/wiki/N%C3%A1dor) építtette [1629](https://hu.wikipedia.org/wiki/1629) és [1637](https://hu.wikipedia.org/wiki/1637) között. Esterházy Miklós [Kismartonban](https://hu.wikipedia.org/wiki/Kismarton) 1629. [március 31-én](https://hu.wikipedia.org/wiki/M%C3%A1rcius_31.) szerződést kötött Leckl Keresztelő Jánossal és Ressler Sebestyénnel, hogy a jezsuita templom és kollégium számára kőfaragási munkákat végezzenek. Korábban már állt a székesegyház területén egy ugyancsak Keresztelő Szent Jánosnak szentelt domonkos rendi templom, azonban ezt az ideérkező jezsuiták 1629. [május 29-én](https://hu.wikipedia.org/wiki/M%C3%A1jus_29.) lebontották. Vélhetőleg az itteni jezsuitáknak igen gyorsan sikerült a templom terve és az építést a [bécsi](https://hu.wikipedia.org/wiki/B%C3%A9cs) provinciálissal illetve a [római](https://hu.wikipedia.org/wiki/R%C3%B3ma) generálissal elfogadtatni, mivel [1630](https://hu.wikipedia.org/wiki/1630). [június 15-én](https://hu.wikipedia.org/wiki/J%C3%BAnius_15.) Esterházy Miklós már megegyezett Antonio Spazzo építésszel a templom megépítéséről a jezsuiták kollégiuma számára. A templom sekrestyéjében megtalálható Antonio Spazzo testvérének Giovanni Pietro Spazzonak a képe, egyéb dokumentumok alapján feltételezhető, hogy a templomot Antonio tervezte, míg testvére volt az építés kivitelezője. A tervezőről fennmaradt egy legenda, miszerint attól való félelmében, hogy a templom mennyezete beszakadhat, öngyilkosságot követett el. Mivel Antonio életéről semmit nem tudunk, viszont Pietrot később is említik a [nagyszombati](https://hu.wikipedia.org/wiki/Nagyszombat_(telep%C3%BCl%C3%A9s)) városi iratok, a legendát nem lehet megcáfolni, de bizonyítani sem. A templom további építéséről keveset tudunk. [1633](https://hu.wikipedia.org/wiki/1633). [december 15-én](https://hu.wikipedia.org/wiki/December_15.) Dobornoki György plébános Frauenhoffer Simon bécsi ácsnál megrendelte a tetőfedés elvégzését, mind a templomhajóra, mind pedig a tornyokra. [1635](https://hu.wikipedia.org/wiki/1635)-ben [Pázmány Péter](https://hu.wikipedia.org/wiki/P%C3%A1zm%C3%A1ny_P%C3%A9ter) megalapította a [nagyszombati](https://hu.wikipedia.org/wiki/Nagyszombat_(telep%C3%BCl%C3%A9s)) egyetemet, így a templom vált az egyetemi templommá, ekkor azonban még biztosan nem volt teljesen kész. Ebben az évben rendelnek a jezsuiták Lengenich Ádám nagyszombati asztalostól 56 ablakot és hat ajtót, melyek közül négy a sekrestye bejárataként szolgál, kettő oldalsó bejáratként. Közben felépült a ferencesek temploma is és [1646](https://hu.wikipedia.org/wiki/1646)-ra az érsek minden ellenvetése és tiltakozása ellenére a reformátusoknak is sikerült itt templomot építeniük. Az egyetemi templom elkészültét Pázmány már nem érte meg [1637](https://hu.wikipedia.org/wiki/1637). [augusztus 30-án](https://hu.wikipedia.org/wiki/Augusztus_30.) szentelte fel [Lippay György](https://hu.wikipedia.org/wiki/Lippay_Gy%C3%B6rgy" \o "Lippay György) egri érsek [Keresztelő Szent János](https://hu.wikipedia.org/wiki/Keresztel%C5%91_Szent_J%C3%A1nos) tiszteletére. Az első misét [Lósy Imre](https://hu.wikipedia.org/wiki/L%C3%B3sy_Imre" \o "Lósy Imre) esztergomi érsek celebrálta, majd este ünnepélyesen átvitték az Esterházy család hét tagjának tetemét a templomba, és itt helyezték végső nyugalomra őket, ezután tűzijáték is volt. A felszentelés másnapján természettudományos konferenciát tartottak, amelyen Lippay és Lósy is részt vettek, harmadnap a jezsuiták Salamon király templomépítéséről adtak elő színdarabot, a negyedik nap az egyetem 24 végzettjének promóciója volt. A templom építésének befejezése után 1637. [szeptember 3](https://hu.wikipedia.org/wiki/Szeptember_3.)-án a nagyszombati jezsuiták megbízták Knilling Boldizsár [bécsi](https://hu.wikipedia.org/wiki/B%C3%A9cs) asztalost és fafaragót az oltár, a tabernákulum és a szószék elkészítésével, amelyért 4500 forintot kínáltak neki. A festési munkálatokat Knoth Lőrinc bécsi festőre bízták, akinek 5500 aranyat ígértek. Knilling mellett szobrászként dolgozott az oltár építésén Stadler Vitus [nagyszombati](https://hu.wikipedia.org/wiki/Nagyszombat_(telep%C3%BCl%C3%A9s)) szobrász, illetve Knoth mellett a festésben részt vett Knerr Krisztián bécsi és Cíferi Ferdinánd nagyszombati mester. A munka lassan haladt, Knilling [1639](https://hu.wikipedia.org/wiki/1639). [június 27](https://hu.wikipedia.org/wiki/J%C3%BAnius_27.)-én képvásárlási szándékkal elhagyta Nagyszombatot, és a teljes munkát Stadlerre hagyta. Az oltár [1640](https://hu.wikipedia.org/wiki/1640)-ben készült el, a jezsuita rend megalapításának 100. évfordulójára. Eközben folyt a kápolnák díszítése is. A templom bejáratától számított első jobb és bal oldali kápolna szentelés nélkül maradt, valószínűleg azért, mert ide vezettek a templom oldalsó bejárati lépcsői. A második kápolna-pár az oltár felé haladva a Fájdalmas Szűzanya és Szent József tiszteletére lett szentelve, a harmadik pár a szent őrzőangyaloknak és a szent vértanúknak, a negyedik pár pedig a jezsuiták két szentjének [Xavéri Szent Ferencnek](https://hu.wikipedia.org/wiki/Xav%C3%A9ri_Szent_Ferenc) és [Loyolai Szent Ignácnak](https://hu.wikipedia.org/wiki/Loyolai_Szent_Ign%C3%A1c) lett szentelve. Az utóbbi két kápolna díszítését [1639](https://hu.wikipedia.org/wiki/1639). [április 16](https://hu.wikipedia.org/wiki/%C3%81prilis_16.)-án Holovics Ádám plébános Giovanni Battista Rosso mesterre bízta 290-290 arany ellenében, mely pénzt Forgách grófné ajánlotta fel. A kápolnák festését Knerr Krisztián végezte. 1639 májusában a jezsuiták a [Loyolai Szent Ignác](https://hu.wikipedia.org/wiki/Loyolai_Szent_Ign%C3%A1c) kápolna oltárát Stadler Vitusnál rendelik meg, aki az oltár elkészítésénél Cíferi Ferdinánddal (aki a polikrómozást végzi) működik együtt. Az oltárképet Bossányi Erzsébet adománya alapján festi egy Keresztély János nevű ismeretlen festő. Ezen kápolnák befejezése előtt elkezdték a szent vértanúknak szentelt kápolna készítését is, melyet Knerr Krisztián készített. Az oltárképét Holovics Ádám rendelte meg Stadler Vitusnál [1640](https://hu.wikipedia.org/wiki/1640). [július 7](https://hu.wikipedia.org/wiki/J%C3%BAlius_7.)-én. [1641](https://hu.wikipedia.org/wiki/1641) februárjában a templom alapítójának, [Esterházy Miklósnak](https://hu.wikipedia.org/wiki/Esterh%C3%A1zy_Mikl%C3%B3s_(n%C3%A1dor)) a feleségét Nyáry Krisztinát temették itt el nagy pompával. Az aranyozást Stadler 1641. [február 21](https://hu.wikipedia.org/wiki/Febru%C3%A1r_21.)-én Ferdinánd nagyszombati mesterre bízta, míg az oltárképet [1642](https://hu.wikipedia.org/wiki/1642). [április 8](https://hu.wikipedia.org/wiki/%C3%81prilis_8.)-án rendelte meg Keller János Gyula bécsi festőnél. 1639 és 1640 között készültek el a templom kriptái Pietro Spazzo tervei alapján. [1641](https://hu.wikipedia.org/wiki/1641). [február 15](https://hu.wikipedia.org/wiki/Febru%C3%A1r_15.)-én rendelte meg a templom 48 padját Bellecius Péter kollégiumi rektor Grysler János és Schnaster Frigyes asztalosoknál. 1641 májusában rendelték meg egy bécsi órásnál a toronyórát. [1643](https://hu.wikipedia.org/wiki/1643) és [1647](https://hu.wikipedia.org/wiki/1647) között rövid időre többször leálltak a beltéri munkák, elsősorban a [Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) felvidéki hadjárata miatt. Közben [1645](https://hu.wikipedia.org/wiki/1645). [szeptember 11](https://hu.wikipedia.org/wiki/Szeptember_11.)-én elhunyt a templom építettője, Esterházy Miklós nádor is, aki családjának nem kis gondot okozott az eltemettetésével, mivel az akkori Magyarország leghatalmasabb embere azt kérte, hogy szerény körülmények között temessék el. A temetést sokáig szervezték, hogy szerény is legyen és a rangjához méltó is legyen és így [1645](https://hu.wikipedia.org/wiki/1645). [december 11](https://hu.wikipedia.org/wiki/December_11.)-én [Telegdi János](https://hu.wikipedia.org/wiki/Telegdi_J%C3%A1nos_(%C3%A9rsek)" \o "Telegdi János (érsek)) kalocsai érsek celebrálásával temették el a nagyszombati jezsuita templom kriptájába. A munka zavartalan folytatása csak [1648](https://hu.wikipedia.org/wiki/1648)-ban állt vissza. Esterházy Dániel és Farkas 1648. [július 13](https://hu.wikipedia.org/wiki/J%C3%BAlius_13.)-án [Galántán](https://hu.wikipedia.org/wiki/Gal%C3%A1nta) egyezik meg Potz Péter kőfaragómesterrel az egyetemi templom három kapujának elkészítésében. A szerződésben, melynek aláírásakor Keresztes István kollégiumi rektor is jelen volt, kikötötték, hogy a mester nem térhet el a tervektől. [Július 27](https://hu.wikipedia.org/wiki/J%C3%BAlius_27.)-én rendelik meg a kórus karzatát és a fa ajtókat Lengenich Ádám nagyszombati asztalosnál. Ebben az évben alapítja [Lippay György](https://hu.wikipedia.org/wiki/Lippay_Gy%C3%B6rgy" \o "Lippay György) a Rubrorum szemináriumot [Nagyszombatban](https://hu.wikipedia.org/wiki/Nagyszombat_(telep%C3%BCl%C3%A9s)). [1649](https://hu.wikipedia.org/wiki/1649). [augusztus 1](https://hu.wikipedia.org/wiki/Augusztus_1.)-jén Palkovics Márton rektor Giovanni Battista Rossonál stukkódíszítést rendel a Fájdalmas Szűzanya kápolnához. Ennek oltára [1655](https://hu.wikipedia.org/wiki/1655)-re lett készen, mely Stadler Vitus munkája volt. [1650](https://hu.wikipedia.org/wiki/1650) körül dolgozik a tető elkészítésén Arnolt Mihály nagyszombati asztalos mester. [1651](https://hu.wikipedia.org/wiki/1651). [augusztus 27](https://hu.wikipedia.org/wiki/Augusztus_27.)-én a Szent Miklós plébániatemplomból áthozzák az egyetemi templomba a nyolc római keresztény vértanú (Amicetusz, Gyula, Dezső, Priszcilla, Szemidia, Szeverina, Szerontína, Szinézia és egy ismeretlen nevű) maradványait, melyeket Forró György jezsuita atya kapott még [1634](https://hu.wikipedia.org/wiki/1634)-ben Lancicius Miklós (Mikołaj Łęczycki) lengyel-litván provinciálistól. [1655](https://hu.wikipedia.org/wiki/1655). [április 21](https://hu.wikipedia.org/wiki/%C3%81prilis_21.)-én Petro Spazzo és Kopeczky Ferenc atya megbízzák Tornini Jakab szobrászmestert a Szent József kápolna stukkódíszítésével. [Július 13](https://hu.wikipedia.org/wiki/J%C3%BAlius_13)-tól Tornini már a Xavéri Szent Ferenc és az őrzőangyalok kápolnáinak díszítését is végzi. Minden egyes kápolnáért 250 aranyat és 3 hordó bort ígértek neki. Tornini azt is megígérte, hogy egységes angyal képet fest az összes kápolna boltíve fölé. Kopeczky ugyanebben az évben megbízza Stadler Vitust a Szent József kápolna oltárának elkészítésével (az oltáron látható [Alexandriai Szent Katalin](https://hu.wikipedia.org/wiki/Alexandriai_Szent_Katalin), [Sienai Szent Katalin](https://hu.wikipedia.org/wiki/Sienai_Szent_Katalin" \o "Sienai Szent Katalin), [Keresztelő Szent János](https://hu.wikipedia.org/wiki/Keresztel%C5%91_Szent_J%C3%A1nos), [Szent János evangélista](https://hu.wikipedia.org/wiki/J%C3%A1nos_apostol), [Szent Priszcilla](https://hu.wikipedia.org/w/index.php?title=Szent_Priszcilla&action=edit&redlink=1), [Szent Szerotína](https://hu.wikipedia.org/w/index.php?title=Szent_Szerot%C3%ADna&action=edit&redlink=1) és a [Szűzanya](https://hu.wikipedia.org/wiki/Sz%C5%B1z_M%C3%A1ria) szobra). A formai hasonlóságok miatt feltételezhető, hogy a vértanúk kápolnájának oltárát is Stadler készítette. [1659](https://hu.wikipedia.org/wiki/1659). [október 15](https://hu.wikipedia.org/wiki/Okt%C3%B3ber_15.)-én a jezsuiták Lengenich Ádámtól rendelnek oltárat a Xavéri Szent Ferenc kápolna számára, aki a szobrokat az oltárra [Bécsben](https://hu.wikipedia.org/wiki/B%C3%A9cs) rendeli meg. [1663](https://hu.wikipedia.org/wiki/1663)-ban a templomba kerül [Borgia Szent Ferenc](https://hu.wikipedia.org/wiki/Borgia_Szent_Ferenc) és [Szent Alajos](https://hu.wikipedia.org/wiki/Szent_Alajos) ezüst szobra, a még [1624](https://hu.wikipedia.org/wiki/1624)-ben készült [Loyolai Szent Ignác](https://hu.wikipedia.org/wiki/Loyolai_Szent_Ign%C3%A1c) és [Xavéri Szent Ferenc](https://hu.wikipedia.org/wiki/Xav%C3%A9ri_Szent_Ferenc) ezüst fejszobrok mellé. A török-harcok miatt a munkálatok [1663](https://hu.wikipedia.org/wiki/1663) és [1665](https://hu.wikipedia.org/wiki/1665) között ismét szünetelnek, azonban [1671](https://hu.wikipedia.org/wiki/1671)-re a katolikus közösség annyira megerősödik, hogy [január 16](https://hu.wikipedia.org/wiki/Janu%C3%A1r_16.)-án elfoglalják a protestánsok templomait. A református templomot a pálosok kapták meg, akik [1653](https://hu.wikipedia.org/wiki/1653)-ban telepedtek le a városban. Közben folyt az egyetem épületeinek építése, amit [Pálffy Ferdinánd](https://hu.wikipedia.org/w/index.php?title=P%C3%A1lffy_Ferdin%C3%A1nd&action=edit&redlink=1) csanádi püspök támogatott. [1674](https://hu.wikipedia.org/wiki/1674). [május 21](https://hu.wikipedia.org/wiki/M%C3%A1jus_21.)-én a nagyszombati jezsuiták Ludvig Mihály nagyszombati asztalosmesternél a holtak kápolnája számára megrendelték Krisztus szenvedésének oltárát, amely feltehetőleg a templom északi sekrestyéjénél lett elhelyezve. Az oltár színezését [1676](https://hu.wikipedia.org/wiki/1676)-ban Rost Jakab nagyszombati festő végezte, aki az oltár festményeit is elkészítette. [1681](https://hu.wikipedia.org/wiki/1681)-ben [Szent András](https://hu.wikipedia.org/wiki/Szent_Andr%C3%A1s) szobrát aranyoztatják és ezüstöztetik be a jezsuiták. [1683](https://hu.wikipedia.org/wiki/1683). [augusztus 8](https://hu.wikipedia.org/wiki/Augusztus_8.)-án Thököly hadai elfoglalják Nagyszombatot, a jezsuitákat elűzik és a várost felégetik. Szerencsére az egyetemi templom károk nélkül megússza a támadást. A felkelés után a katolikusok visszakapják templomaikat. [1685](https://hu.wikipedia.org/wiki/1685)-től a jezsuiták az új szemináriumi és kollégiumi épületekkel voltak elfoglalva.

Az egyetemi templom díszítésének utolsó szakasza [1699](https://hu.wikipedia.org/wiki/1699)-ben következett be, amikor a kollégium [Esterházy Pál](https://hu.wikipedia.org/wiki/Esterh%C3%A1zy_P%C3%A1l_(n%C3%A1dor)) személyében új mecénásra talált. A nádor 1699. [június 19](https://hu.wikipedia.org/wiki/J%C3%BAnius_19.)-én [Kismartonban](https://hu.wikipedia.org/wiki/Kismarton) szerződést kötött a luganói származású bécsi [stukkátorral](https://hu.wikipedia.org/wiki/Stukk%C3%A1tor" \o "Stukkátor), [Pietro Antonio Contival](https://hu.wikipedia.org/w/index.php?title=Pietro_Antonio_Conti&action=edit&redlink=1), aki segédeivel együtt 3000 rajnai forint munkadíjért vállalta a hajóboltozat stukkódekorációjának elkészítését és kifestését. A nádor már korábban is kapcsolatban állt Contival, néhány évvel korábban ugyanő készítette Esterházy Pál megbízásából a [boldogasszonyi](https://hu.wikipedia.org/wiki/Boldogasszony_(Ausztria)) templom stukkódíszítését. A mennyezetképeket két bécsi mester, [Karl Ritsch](https://hu.wikipedia.org/w/index.php?title=Karl_Ritsch&action=edit&redlink=1) és [Franz Joseph Grafenstein](https://hu.wikipedia.org/w/index.php?title=Franz_Joseph_Grafenstein&action=edit&redlink=1) festette, akik [1700](https://hu.wikipedia.org/wiki/1700). [szeptember 18](https://hu.wikipedia.org/wiki/Szeptember_18.)-án fejezték be munkájukat. A stukkók [október 14](https://hu.wikipedia.org/wiki/Okt%C3%B3ber_14)-re készülnek el. [Sennyey László](https://hu.wikipedia.org/wiki/Sennyey_L%C3%A1szl%C3%B3" \o "Sennyey László) rektor a templom díszítésének gyors befejezése után elkezdte építtetni a templomhoz csatlakozó északi és keleti szárnyakat, ahová könyvtárat tervezett. Az építkezés azonban csak [1718](https://hu.wikipedia.org/wiki/1718)-ban fejeződött be. [1773](https://hu.wikipedia.org/wiki/1773)-ban megszüntették a jezsuita rendet, [1777](https://hu.wikipedia.org/wiki/1777)-ben az egyetem [Nagyszombatból](https://hu.wikipedia.org/wiki/Nagyszombat_(telep%C3%BCl%C3%A9s)) [Budára](https://hu.wikipedia.org/wiki/Buda_(t%C3%B6rt%C3%A9nelmi_telep%C3%BCl%C3%A9s)) költözött. Az egyetem elköltözése után az épületeket a katonaság kapja meg, [1783](https://hu.wikipedia.org/wiki/1783)-ban a katonák be is költöznek. Ettől kezdve az egyetemi templomot invalidus templomnak hívják. [1809](https://hu.wikipedia.org/wiki/1809)-ben az Invalidus házban szállnak meg [Napóleon](https://hu.wikipedia.org/wiki/I._Nap%C3%B3leon_francia_cs%C3%A1sz%C3%A1r) katonái is, akik a templom berendezését megrongálták. A katonaság távozása után a templomot újrameszelték és új oltárakat is készítettek. A [19. század](https://hu.wikipedia.org/wiki/19._sz%C3%A1zad) első felében a tetőt javították meg, amely során eltávolították a szentségtartós tornyot, valamint a tetőtéri ablakokat is. [1942](https://hu.wikipedia.org/wiki/1942)-ben Dr. Wagner Vladimír vezetése alatt Kern akadémiai festő és Hučko akadémiai szobrász közreműködésével általános felújítást hajtottak végre a templomon.

Leírása

A templom egyhajós egyenes végződéssel. A fő terét hengeres boltozat díszíti, az oldalkápolnákban pedig keresztboltozat. A belső tér jellegzetessége az [1640](https://hu.wikipedia.org/wiki/1640)-ben fából készített oltár, melyet Knilling és Stadler készítettek. A főoltár 21 m magas és 42 szobor díszíti. A festői [stukkódíszítés](https://hu.wikipedia.org/wiki/Stukk%C3%B3) Rosso, Tornini és Conti munkája. A mennyezeti freskókat Karl Ritsch és Franz Joseph Graffenstein festette [1700](https://hu.wikipedia.org/wiki/1700)-ban. A templomot Napóleon katonái istállóként használták és ezért a falakat bemeszelték. Ez a tett szerencsére megőrizte a templom eredeti festését, amelyet az utolsó felújításkor sikerült helyre állítani.

A templomban promóciók és teológiai viták megrendezésére is sor kerül. A templom érdekességei közé tartozik a templom alatti katakombák rendszere.

Forrás:

https://hu.wikipedia.org/wiki/Keresztelő\_Szent\_János-székesegyház\_(Nagyszombat)